Армиядә хезмәт итүче Татарстан егете әнисенә үзенчәлекле бүләк ясаган (ФОТО)

	Бүген Балтач районының Арбор авылында яшәүче Фәридә Гайфуллинаның гомер бәйрәме. Хәзерге вакытта Чиләбе якларында армия хезмәте үтүче Динар әнисенең туган көненә үзенчәлекле бүләк ясаган. 	 Ул хезмәт итүче иптәшләре белән бергә "Туган көнең белән, әнием!" дигән сүзләрне язып, шуның һәрбер хәрефен берәр солдат тотып, фотога төшкән һәм аны әнисенә юллаган. Әлбәттә, улыннан шушындый көтелмәгән бүләк алган ананың ниниди хисләр кичерүен чамалыйсыздыр.



Ә без исә үз чиратыбызда Фәридә ханымны туган көне белән котлыйбыз, ә Динарга исән-имин хезмәт итеп кайтып, гаиләсен һәм туганнарын куандырып яшәвен теләп калабыз. 
	---	
Шәһри Казан

	№ --- | 10.05.2017	


